CELEX: C2004/300/93
Language: fi
Date: 2004-12-04 00:00:00
Title: Asia T-390/04: Carla Piccinni-Leopardin, Carlos Martínez Mongayn ja Georgios Katalagarianakiksen 28.9.2004 Euroopan yhteisöjen komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/48
            
         Carla Piccinni-Leopardin, Carlos Martínez Mongayn ja Georgios Katalagarianakiksen 28.9.2004 Euroopan yhteisöjen komissiota vastaan nostama kanne
   (Asia T-390/04)
   (2004/C 300/93)
   Oikeudenkäyntikieli: ranska
   Carla Piccinni-Leopardi ja Carlos Martínez Mongay, kotipaikka Bryssel, ja Georgios Katalagarianakis, kotipaikka Overijse (Belgia), asiamiehinään asianajajat Sébastien Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa, ovat nostaneet 28.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa komission päätöksen, jolla on myönnetty ansiopisteitä ja etusijapisteitä, jotka muodostavat kantajien ylennykseen vaikuttavat tekijät, sekä päätöksen olla ylentämättä heitä palkkaluokkaan A4;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kyseessä olevassa menettelyssä kantajat moittivat vastaajan päätöstä olla myöntämättä heille ansiopisteitä tai erityisiä etusijapisteitä vuoden 2003 ylennyskierroksen yhteydessä, jotta otettaisiin huomioon muutos heidän palvelukseen ottamisensa yhteydessä suoritetussa luokittelussa, ja päätöstä olla ylentämättä heitä palkkaluokkaan A4.
   He esittävät vaatimustensa tueksi seuraavaa:
   
               —
            
            
               henkilöstösääntöjen 43 ja 45 artiklaa on rikottu, koska vaikka arviointikertomukset oli laadittu aiemmin, kantajat saivat kiinteämääräisen hyvityksen aikaisemmista ansioistaan. Kantajat korostavat tältä osin, että heidän mukaansa väliaikaisten etusijapisteiden myöntämisellä sen ajan perusteella, jonka henkilö on kuulunut kyseiseen palkkaluokkaan, loukataan periaatetta, jonka mukaan ylennys myönnetään virkamiesten ansioiden vertailun perusteella;
            
         
               —
            
            
               yhdenvertaisen kohtelun periaatetta ja syrjintäkiellon periaatetta, henkilöstösääntöjen 5 artiklan 3 kohtaa ja uralla etenemisen periaatetta on loukattu. Kantajat katsovat tässä suhteessa, että virkamiehet, jotka eivät ole voineet hyötyä ylennyksestä pitkään aikaan, koska heidän ansioitaan ei ole katsottu riittäviksi, tulevat saamaan vuoden 2004 ylennyskierroksella erityisiä etusijapisteitä. Sitä vastoin kantajia, joiden ansioita ei ole voitu arvioita heidän uransa alusta alkaen oikeudenmukaisesti, on kohdeltu samalla tavoin kuin virkamiehiä, joita ei ole voitu luokitella ylempään palkkaluokkaan palvelukseen ottamisensa yhteydessä;
            
         
               —
            
            
               EY 233 artiklaa on rikottu. He tarkentavat tässä suhteessa, että heidän mukaansa tässä asiassa ratkaiseva kysymys on sen selvittäminen, voidaanko — sen jälkeen kun luokitusperusteita koskevat yleiset täytäntöönpanosäännökset on todettu lainvastaisiksi ja kun komissio on sitoutunut tutkimaan uudelleen edellä mainittujen yleissäännösten mukaisesti palvelukseen otettujen useiden virkamiesten luokituksen — päätöstä, jolla vahvistettiin kantajien luokitteleminen ylempään palkkaluokkaan, rajoittaa siinä määrin, että sen tehokas vaikutus estetään.